Lugdiensgroep Comair kondig opsies vir kaartjiehouers aan - Solidariteit WêreldSolidariteit Wêreld
Tuis › Soldeer › Lugdiensgroep Comair kondig opsies vir kaartjiehouers aan
Die Suid-Afrikaanse privaat lugdiensgroep Comair, wat tans in sakeredding is, en sy sakereddingspraktisyns (SRP's) het op 22 Mei die opsies wat tot die beskikking is van diegene wat besprekings het vir vlugte binne die groep. Comair bedryf die British Airways-handelsmerk in Suid-Afrika asook die laekosteredery Kulula.
Die aankondiging het betrekking op al twee die handelsmerke, of die kaartjies aan individue, groepe, maatskappye of reisagente uitgereik is. Die opsies geld vir kaartjies wat vir vlugte tussen 14 Maart en 31 Oktober vanjaar uitgereik is.
Mense wat nie hul kaartjies direk van Comair gekoop het nie, maar dit deur derde partye (soos 'n reisagent, British Air in die VK, of enige ander lugdiensvennoot van Comair) gekoop het, moet hul navrae aan daardie partye rig. (Comair het 'n lys van sy vennote op sy webwerf by www.comair.co.za/business-rescue/airline-partner-contacts beskikbaar gestel.)
Diegene wat hul kaartjies direk deur Comair gekoop het – dit is kaartjies waarvan die nommers met die syfers 161 begin – het vier opsies. Om drie van die vier opsies uit te oefen moet mense 'n vorm, "Customer Election Form" invul en dit voor 17 Junie vanjaar indien.
Dié vorm is beskikbaar by https://api.comair.co.za/businessrescue. Die drie opsies waarvoor dit voorsiening maak, is die volgende: behou die waarde van die ongebruikte kaartjie waarvan die waarde geldig sal bly tot 31 Oktober aanstaande jaar en wat gebruik kan word vir 'n toekomstige bespreking (onderhewig aan beskikbaarheid en enige veranderinge in tariewe/pryse/belasting); gee die waarde van die kaartjie prys en laat vaar enige eis ten opsigte van die vlug waarvan nie gebruik gemaak is nie; of word 'n krediteur van die lugdiens en die eis vir die waarde van die kaartjie sal ingevolge die sakereddingsplan (indien dit aanvaar word) hanteer word – diegene wat hierdie opsie uitoefen, sal dieselfde regte hê as ander krediteure, soos uiteengesit in Afdeling D van die SRP's se kennisgewing aan geaffekteerde partye. (Kyk www.comair.co.za/Media/Comair/page/business-rescue/section-129-notice-and-explanation-of-rights.pdf).
Die vierde opsie is om nie die vorm in te vul en in te dien nie. "Waar geen opsie teen 17 Junie uitgeoefen is nie, sal die waarde van die bespreking geldig bly tot 31 Oktober 2021 en sal dit gebruik kan word om 'n toekomstige bespreking by Comair te maak, onderhewig aan beskikbaarheid en die verskil in tariewe en / of belasting," het die maatskappy in sy mediaverklaring gesê.